CELEX: 62006TN0078
Language: hu
Date: 2006-02-24 00:00:00
Title: T-78/06. sz. ügy:  2006. február 24-én  benyújtott kereset – Armando Álvarez kontra Bizottság

20.5.2006   
            
            
               HU
            
            
               Az Európai Unió Hivatalos Lapja
            
            
               C 121/14
            
         2006. február 24-én benyújtott kereset – Armando Álvarez kontra Bizottság
   (T-78/06. sz. ügy)
   (2006/C 121/24)
   Az eljárás nyelve: spanyol
   Felek
   
      Felperesek: az Armando Álvarez S.A. (Madrid, Spanyolország) (képviselők: E. Garayar és A. García Castillo ügyvédek)
   
      Alperes: az Európai Közösségek Bizottsága
   Kereseti kérelmek
   A felperes azt kéri, hogy az Elsőfokú Bíróság
   
               —
            
            
               állapítsa meg a jelen kereset elfogadhatóságát;
            
         
               —
            
            
               semmisítse meg a COMP/F/38.354 ipari zsákok ügyben 2005. november 30-án hozott C(2005)4634 bizottsági határozatot, amennyiben az megállapítja az Armando Álvarez S.A. felelősségét;
            
         
               —
            
            
               kötelezze a Bizottságot az Armando Álvarez S.A jelen ügyben felmerült költségeinek viselésére.
            
         Jogalapok és fontosabb érvek
   A kereset a COMP/F/38.354 ipari zsákok ügyben 2005. november 30-án hozott C(2005)4634 bizottsági határozat megsemmisítésre irányul. A Bizottság a megtámadott határozatban megállapította, hogy a felperes, más vállalkozásokkal együttesen megsértette az EK 81. cikket az 1991-2002 időszakban azzal, hogy részt vett a műanyag ipari zsákok gyártói közötti megállapodásokban és összehangolt magatartásokban, amelyek érintették Németországot, Belgiumot, Hollandiát, Luxemburgot, Spanyolországot és Franciaországot. A fenti jogsértések miatt a Bizottság a felperesre az Plasticos Españoles S.A.-val egyetemlegesen bírságot szabott ki.
   Keresete alátámasztására a felperes előadja, hogy a Bizottság a tényállást tévesen értékelte, megsértette az ártatlanság vélelmének elvét és a felperes védelemhez való jogát.